Den Vest-Sjællandske Avis, 1823-11-04
Nyeste Post-Efterretninger. Det Engelske Blad Coureren melder følgende: Der erfares: at vor Regiering holder Tilstanden i vore Vestindiske Colonier for at være saa farlig, at den har besluttet sig til, at afsende dertil Forstærkninger af Tropper i Krigskibe istedet for i Transportskibe. 2 Orlogskibe skulle overbringe de Regimenter, som ere bestemte til Barbados. J City og paa Børsen i London har Alarmen været meget stor i Anledning af denne Afsendelse af Tropper og Orlogskibe til Vestindien; de Rygter som vare i Omløb gik endog saavidt, at man sagde: at der var givet befaling til at antage Transportskibe, og at en Matrospresning snart skulde paafølge; men disse Rygter tabte sig igien, saasnart en anseelig hebræisk Mægler begyndte at kjøbe Stock, om hvilken man veed, at han altid faaer de første Efterretninger, og man troer nu, at Hensigten af disse Forsendelser er blot at afløse de Regimenter og Krigskibe, som opholde sig paa Stationerne og tillige at holde ved et forøget Troppeantal Slaverne i Tømme. – Jmidlertid er tillige ogsaa det Rygte bragt i Omløb, at en Traktat skal være i Værk imellem Frankerige, Portugal og Spanien, for paa nye at erobre begge de sidste Magters Colonier. Man vil ogsaa nu vide i London, at den Engelske Regiering har ladet Frankerige, de øvrige allierede Magter og Spanien officiel erklære, at den har i Sinde at erkiende de Sydamerikanske Staters Uafhængighed og at den, som en foreløbig Forholdsregel vil afsende Cansuler dertil, hvorved den har erklæret, at dersom Spanien vil paa nye forsøge paa at erobre disse Stater igien, saa har England besluttet at blive fuldkommen neutral; men dog vil det aldeles ikke taale nogen anden Magts Medvirkning til dette Formaal enten middelbart eller umiddelbart. (At den Engelske Regiering har i dette Øieblik resolveret sig til at ansætte Consuler i de nye Amerikanske Stater, bestyrker denne Efterretnings Troeværdighed, som i sig selv bærer Præg af Sandhed, og naar dette forholder sig saaledes saa er denne Efterretning een af de betydeligste man i den sidste Tid har modtaget; thi saa underretter den os om, hvad Storbrittannien vil holde paa og hvad den vil opgive; saa lærer den os, at det ikke vil tillade at Reactionen udstrækker sig over det Allantiske Hav, og saa giver den os den fuldkomneste Forvisning om Amerikas Uafhængighed, et Factum hvis Vigtighed er saa stort, at alt øvrigt derover kan forglemmes).At Syd-Amerika nærmer sig til en fuldkommen Uafhængigheds Tilstand, giver sig ikke allene tilkiende ved de i den sidste Tid forefaldne Begivenheder i denne Verdensdeel; men ogsaa ved de politiske Forbindelser, som begynde at danne sig imellem dens nye Stater og hvorpaa man veed at Bolivar selv har i en lang Tid arbeidet; hvis Formaal det er at oprette et almindeligt Forbund imellem alle Sydamerikanske Stater. En Deel af denne Plan er allerede blevet iværksat, da man har faaet Efterretning fra Buenos Airesom: at der er den 8de Marts dette Aar afsluttet en of- og defensiv Traktat imellem Staten Buenos Aires og Republiken Columbia, for at forsvare deres Uafhængighed mod Spanien og mod ethvert andet fremmet Herredømme. Traktaten er underskreven af Ministeren for det Udenlandske i Staten Buenos Ayres, Don Bernardino Rivadavia og den overordentlige Gesandt og befuldmægtigede Minister for Republiken Columbia Juan Moquera 9 Arboleta. Traktaten blev ratificeret den 10de Junii. Med Brasiliens Løsrivelse fra Portugal er det gaaet raskt; thi der meldes fra Maranhao under 20de August: at Lord Cochrane var ankommen dertil den 6te Juli og at Staden og Provinsen gik den 28de over til det Brasilianske Partie. Cochrane seqvestrerede der 16 Portugisiske Skibe og flere Engelske, som vare mistænkte for at have Portugiske Eiendomme ombord. J Para blev Keiseren proclameret den 11te saa at, nu de sidste Provinser i Brasilien ere affaldne fra Portugal, og dette Rige har ikke meere et Fodbreds Land tilbage i America.